Albaniya ayollar milliy futbol terma jamoasi
Albaniya ayollar milliy futbol terma jamoasi (albancha: Kombëtarja e Femrave) xalqaro ayollar futbolida Albaniya sharafini himoya qiladi. Albaniya ayollar milliy futbol terma jamoasi faoliyati shtab-kvartirasi Tirana shahrida joylashgan Albaniya Futbol Uyushmasi tomonidan nazorat qilinadi. Albaniya ayollar milliy futbol terma jamoasi UEFA konfederatsiyasi tarkibiga kiradi va shu vaqtga qadar ikkita yirik professional turnirda (FIFA ayollar oʻrtasidagi Jahon chempionati va UEFA ayollar oʻrtasidagi Yevropa chempionati saralash oʻyinlari) ishtirok etgan. Albaniyada ayollar futboli uzoq vaqtlarga qadar eʼtiborsiz qoldirilgan. Xususan, birinchi Albaniyadagi qayd etilgan turnir 2007-yilda, (2009-yilda mamlakatdagi yagona ayollar ligasi boʻlgan Albaniya ayollar milliy chempionatin tashkil qilingandan atigi 2 yil oldin) boʻlib oʻtgan. Lekin asta-asta ayollar o‘rtasida sportning ommaviyligi oshishi natijasida 2011-yilda Albaniya ayollar milliy futbol terma jamoasi tashkil etilgan. Albaniya ayollar milliy futbol terma jamoasi Shimoliy Makedoniya ayollar milliy terma jamoasiga qarshi o‘rtoqlik o‘yinida debyut qilishgan va oʻsha oʻyin 1:0 hisobidagi Albaniya ayollar milliy futbol terma jamoasining g‘alabasi bilan yakunlangan. Hozirgi Albaniya ayollar milliy futbol terma jamoasining bosh murabbiyi Armir Grimaj hisoblanadi. U 2011-yildan 2016-yilgacha jamoani boshqargan Altin Rraklli o‘rniga 2016-yilda bu lavozimga tayinlangan.